Skelbiamos apklausos sąlygų
2 priedas
PROJEKTAVIMO UŽDUOTIS 

KITOS PASKIRTIES INŽINERINIŲ STATINIŲ (ĮRENGIANT LAUKO AIKŠTELES, TVORAS, TAKUS, PASIVAIKŠČIOJIMO KIEMELIUS) TECHNINIO DARBO PROJEKTO PARENGIMAS SU PROJEKTO VYKDYMO PRIEŽIŪRA ALYTAUS KALĖJIME
 
Užsakovas – Lietuvos kalėjimų tarnyba (toliau vadinama – Paslaugų pirkėjas).
Pirkimo objektas – Kitos paskirties inžinerinių statinių (įrengiant lauko aikšteles, tvoras, takus, pasivaikščiojimo kiemelius) techninio darbo projekto parengimas su projekto vykdymo priežiūra Alytaus kalėjime.
Kitos paskirties inžineriniai statiniai (lauko aikštelės, tvoros, takai, pasivaikščiojimo kiemeliai) bus įrengiami aplink pastatą adresu Ulonų g. 8A, Alytus, kurio unikalus Nr. 1195-9004-0172.
Projekto rūšis - naujo statinio statyba. Statinio plotas 391 m², tiesinis statinio ilgis 275 m.
Statinių grupė: kiti inžineriniai statiniai (kitos paskirties inžineriniai statiniai).
Kitos paskirties neypatingi inžineriniai statiniai: tvoros (6 m aukščio).
Kitos paskirties nesudėtingieji inžineriniai statiniai: lauko aikštelės, tvoros (4 m aukščio), takai, pasivaikščiojimo kiemeliai.
Žemės sklypui suteiktas unikalus numeris (nekilnojamojo turto registro duomenys) – unikalus Nr. 4400-4626-1261. 
Preliminari statybos skaičiuojamoji kaina – 300 000, 00 Eur su PVM.
Techninis darbo projektas turi būti rengiamas vadovaujantis Lietuvos Respublikos statybos įstatymu, STR 1.04.04:2017 „Statinio projektavimas, projekto ekspertizė“ ir kitais Lietuvos Respublikoje galiojančiais norminiais aktais. Techninio darbo projekto sprendiniai privalo atitikti  Reglamente (ES) Nr. 305/2011 (5.17) nurodytus: esminius statinio reikalavimus, esminius architektūros reikalavimus, norminių statybos techninių ir normatyvinių statinio saugos, priešgaisrinės saugos ir paskirties dokumentų reikalavimus. 
Techniniame darbo projekte turi būti suprojektuota:
1. 2 (du) komplektai pasivaikščiojimo kiemelių. 1 (vieną) komplektą sudaro 6 (šeši) atskiri pasivaikščiojimo kiemeliai 34 m² (±2 m²) ploto, 2 (antrą)  komplektą 5 (penki) atskiri pasivaikščiojimo kiemeliai 33 m² (±2 m²) ploto. Visuose 11 vnt. pasivaikščiojimo kiemelių turi būti suprojektuota po 1 (vieną) suoliuką, kuris turės būt išbetonuotas. Suoliuko aukštis – 50 cm (-5 cm), plotis – 50 cm (-5 cm), ilgis – 150 (+20 cm) cm (viso 11 vienetų).  Bendras 1 (vieno) komplekto kiemelių plotas 204 m² (±12 m2), 2 (antro) 165 m² (±10 m2). Pasivaikščiojimo kiemelių išorinės lauko sienos įrengiamos iš mūro, monolitinio gelžbetonio. Mūro sienos tarp kamerų turi būti ne plonesnės kaip 25 cm storio, gelžbetonio sienos ne plonesnės kaip 8 cm. Kiemelių durys metalinės su stebėjimo langeliu. Viena pasivaikščiojimo kiemelio siena turi būti panoraminė iš plieninių arba aliumininių konstrukcijų ir grūdinto laminuoto stiklo paketų (3 klasės stiklo atsparumo smūgiams). Pasivaikščiojimo kiemelių viršus dengiamas armatūros gaminiu, akutė ne daugiau 50mm (armatūros storį parinkti projektavimo metu). Pasivaikščiojimo kiemeliuose įrengiami 150 (+10 cm) cm pločio stogeliai, saugantys nuo atmosferos kritulių. Naujai įrengiamuose pasivaikščiojimo kiemeliuose turi būti įrengta atmosferos kritulių šalinimo sistema.
2. Žalia zona iki pasivaikščiojimo kiemelių ir lauko aikštelės.
3. Kietos dangos priėjimui prie pasivaikščiojimo kiemelių ir privažiavimo takai iki  Bendrabučio Nr. 2 (pastato unikalus Nr. 1195-9004-0172 ir žemės sklypo unikalus Nr. 4400-4626-1261).
4. Ažūrinės tvoros: h=4 m, ilgis 30 m (±10 m). 
5. Skardinė tvora: h=4 m,  ilgis 85 m (±15 m).
6. Skardinė tvora (neypatingas statinys): h=6 m, ilgis 85 m (±15 m).
7. Skardinė tvora (neypatingas statinys, nuo 1 bendrabučio, unikalus Nr.1195-9004-0130 iki valgyklos, unikalus Nr.1195-9004-0150, kampo): h=6 m, ilgis 25 m (±10 m).
8. Įėjimas (ne mažiau kaip  2 (du) vnt. ir ne daugiau kaip 4 (keturi) vnt. vartų) ir įvažiavimas (ne mažiau kaip  2 (du) vnt. ir ne daugiau kaip 4 (keturi) vnt. vartų). 
9. Virš visų projektuojamų tvorų turi būti suprojektuotas dagilis.
10. Papildomos vaizdo stebėjimo kameros pagal poreikį (uždaroje teritorijoje neturi likti nematomų zonų). 
11. Kupolinės stebėjimo kameros atramą su 360° stebėjimo kamera. 
Techninis darbo projektas turi būti parengtas pagal Užsakovo pridedamas schemas, panaudojant užsakovo turimas medžiagas:  armatūrinius karkasus 8,19 t ir rygelius 22,16 m3.
Paslaugų pirkėjas įsipareigoja atlikti Techninio darbo projekto bendrąją ekspertizę. 
Paslaugų teikėjas ne ilgiau, kaip per 10 (dešimt) darbo dienų, privalo pataisyti Techninį darbo projektą pagal ekspertizės metu nustatytus pastebėjimus (jei tokie bus nustatyti). 
Paslaugų teikėjas privalo: 
- pagal Užsakovo išduotą įgaliojimą kreiptis į Alytaus miesto savivaldybę dėl infrastruktūros mokesčio paskaičiavimo, kurį sumoka Paslaugų pirkėjas;
- po Užsakovo projektinių pasiūlymų patvirtinimo per 5 d. d. pateikti prašymą statybą leidžiančio dokumento (toliau — SLD) gavimui per portalą TPS vartai (Teritorijų planavimo ir statybos vartai) adresu https://www.planuojustatau.lt/ . Gavus tikrinančiųjų organizacijų pastabas, pataisyti jas per 5 d. d. ir teikti pakartotinai prašymą SLD gavimui. Už statybą leidžiančio dokumentą sumoka Paslaugų pirkėjas.
Paslaugų teikėjas turės parengti: privalomus inžinerinius geodezinius tyrimus (topografinę nuotrauką),  inžinerinius geologinius ir geotechninius tyrimus. 
Paslaugų teikėjas privalo parengti šias Techninio darbo projekto dalis: 
· Bendrąją; 
· Sklypo sutvarkymo; 
· Architektūros; 
· Konstrukcijų; 
· Apsauginės signalizacijos; 
· Pasirengimo statybai ir statybos organizavimo; 
· Statybos skaičiuojamosios kainos nustatymo.
Paslaugų teikėjas privalo pateikti Užsakovui 3D vizualizacijas ir Techninio darbo projekto visus brėžinius DWG formatu.
Techninis darbo projektas turi būti derinamas su Lietuvos kalėjimų tarnybos  Turto valdymo skyriaus inžinieriumi Donatu Bubeliu, tel. Nr. +370 315 53 406, mob. tel. Nr. +370 623 82 288.
Paslaugų pirkėjas neprašo parengti popierinių Techninio darbo projekto egzempliorių.

PRIDEDAMA:
1. Lokalinė sąmata, 1 lapas;
2. Pakoreguotas tvorų planas, 1 lapas;
3. Foto 1 bendrabučio valgyklos tvora, 1 lapas.
________________________________
